kardosdrur/scandi-wiki huggingface dataset:
The Shape of Water

The Shape of Water er en amerikansk fantasy- og dramafilm fra 2017, instrueret af Guillermo del Toro. Manuskript blev skrevet af del Toro og Vanessa Taylor. Sally Hawkins, Michael Shannon, Richard Jenkins, Doug Jones, Michael Stuhlbarg og Octavia Spencer spiller hovedrollerne.

Handling 
The Shape of Water udfolder sig i Baltimore i 1962. Den enlige Elisa (Sally Hawkins) arbejder som rengøringsassistent i et laboratorium som drives af regeringen. Hendes liv ændrer sig for altid, da hun og kollega Zelda (Octavia Spencer) opdager et tophemmelig eksperiment på arbejdspladsen, en amfibisk væsen (Doug Jones) i en vandtank. Hun bliver venner med væsenet og til sidst også forelsket. Elisa planlægger en flugtforsøg for at slippe væsenet fri, men myndighederne følger nøje med.

Medvirkende 
 Sally Hawkins som Elisa Esposito
 Michael Shannon som oberst Richard Strickland
 Richard Jenkins som Giles
 Octavia Spencer som Zelda Fuller
 Doug Jones som Havmanden
 Michael Stuhlbarg som Dr. Robert Hoffstetler
 Lauren Lee Smith som Elaine Strickland
 Nick Searcy som General Hoyt
 David Hewlett som Fleming

Eksterne henvisninger 
 

Amerikanske film fra 2017
Fantasyfilm fra USA
Dramafilm fra USA
Engelsksprogede film
Science fiction-film fra USA
Guldløvevindere
Oscar for bedste film
Ólafur Briem

Ólafur Briem (født 28. januar 1851 på Espihóll i Eyjafjörður, død 19. maj 1925 i Reykjavík) var en islandsk bonde, altingsmand og ad flere omgange sysselmand i Skagafjarðarsýsla. Han var den islandske bondeparti Fremskridtspartiets første formand. 

Ólafur blev født på gården Espihóll i Eyjafjörður, som søn af den stedlige sysselmand Eggert Briem og dennes hustru Ingibjörg Eiríksdóttir. Han tilbragte sin første drengeår i Eyjafjörður, men familien flyttede i 1861 til Skagafjörður, da faren blev udnævnt til sysselmand der. 

Ólafur gik på latinskolen i Reykjavík og blev student i 1870. Han var dernæst skriver hos sin far frem til 1884, da Eggert afgik som sysselmand; hjalp faren med hans embedspligter og var til tider stedfortrædende sysselmand under dennes fravær.

I 1885 bosatte han sig på gården Frostastaðir i Blönduhlíð, men flyttede 1887 til Álfgeirsvellir i Efribyggð og boede der indtil 1920, da han solgte sin gård og flyttede til Reykjavík, hvor han blev assistent i finansministeriet i det nyoprettede Kongeriget Island.

Politisk arbejde og tillidshverv 
Ólafur blev valgt til amtsrådet i Skagafjarðarsýsla i 1881 og sad i rådet indtil amterne nedlagdes i 1907. Han var desuden agent for Reynistaðarklaustursjarða fra 1888 og frem til han flyttede til Reykjavik og varetog forskellige andre tillidshverv i lokalområdet.
 
I 1886 valgtes Ólafur til Altinget for Skagafjördur og repræsenterede i datidens omskiftelige politiske liv  både Framfaraflokkurinn, det ældre Fremskridtsparti, Þjóðræðisflokkurinn, Selvstændighedhedspartiet, Sambandsflokkurinn, og Bondepartiet frem til 1916, hvor han var med til at forene Islands to bondepartier til Fremskridtspartiet, og blev dettes første gruppeformand. Han genopstillede ikke ved valget i 1919.

Han var formand for det samlede Alting i 1895, og formand for Altingets nedre del 1914-1919.

Familie 
Ólafur var gift med Halldóra Pétursdóttir. Blandt deres børn var provsten, altingsmanden og ministeren Þorsteinn Briem, og Ingibjörg Briem, hustru til statsminister Björn Þórðarson. Blandt hans mange søskende var altingsmændene Eiríkur Briem og Gunnlaugur Briem, amtmanden Páll Briem, og grundlæggeren af Reykjavík husholdningsskole (Hússtjórnarskóli Reykjavíkur) Elín Briem.

Kilder 
 Profil på Altingets hjemmeside
 „Ólafur Briem“. Óðinn, 21. årgang, 1.-6.

Altingsmedlemmer
Landmænd fra Island
Sysselmænd fra Island
Dunkirk (film)

Dunkirk er en engelsksproget krigsfilm fra 2017, skrevet og instrueret af Christopher Nolan. Fionn Whitehead, Tom Glynn-Carney, Jack Lowden, Harry Styles, Aneurin Barnard, James D'Arcy, Barry Keoghan, Kenneth Branagh, Cillian Murphy, Mark Rylance og Tom Hardy spiller hovedrollerne. Filmen handler om Operation Dynamo under anden verdenskrig, hvor over 300.000 britiske og franske soldater i 1940 blev evakueret fra Dunkerque i Frankrig over Den Engelske Kanal til sikkerhed i Storbritannien.

Nolan fortæller historien fra tre forskellige perspektiver: gennem begivenheder på stranden, til søs og i luften. Manuskriptet indeholder kun lidt dialog, og Nolan forsøger på skabe spænding i detaljerne, igennem billeder, klip og musik. Indspillingen begyndte i Dunkerque i maj 2016. Filmen indeholder mange ikke-digitale specialeffekter, blandt andet brug af en mængde statister og tidsrigtige fartøj og fly.

Medvirkende 
 Fionn Whitehead som Tommy
 Tom Glynn-Carney som Peter
 Jack Lowden som Collins
 Harry Styles som Alex
 Aneurin Barnard som Gibson
 James D'Arcy som Winnant
 Barry Keoghan som George
 Kenneth Branagh som kommandør Bolton
 Cillian Murphy som rystende soldat
 Mark Rylance som herr Dawson
 Tom Hardy som Farrier

Eksterne henvisninger 
 

Amerikanske film fra 2017
Dramafilm fra USA
Engelsksprogede film
Film om 2. verdenskrig fra USA
Film instrueret af Christopher Nolan
Sveinn Ólafsson

Sveinn Ólafsson (født 11. februar 1863 i Mjóafjörður, død 20. juli 1949 smst.) var en islandsk bonde, lærer og politiker, der var medlem af Altinget for Suður-Múlasýsla fra 1916 til 1933. Han var en af stifterne af Fremskridtspartiet i 1916, og var dets gruppeformand og leder 1920-22.

Sveinn blev født på gården Fjörður i Mjóafjörður. Han var på folkehøjskole i Vanheim og Aulestad i Norge 1881-82 og tog realeksamen fra Möðruvellir skole i 1884, hvorefter han blev lærer i hjembygden Mjóafjörður. I 1885-86 videreuddannede han sig ved Københavns Seminarium og vendte tilbage til sin lærerstilling i 1886–87. Allerede året efter overtog han gården Asknesi i Mjóafjörður og drev den frem til 1899. Fra 1899-1901 var Sveinn handelsbestyrer i Borgarfjörður eystra, men overtog derefter sine forældres gård, hvor han boede frem til sin død. I 1911–1913 var han tillige igen lærer ved skolen i Mjóafjörður.

Sveinn sad i amtsrådet for Suður-Múlasýsla i årene op til amternes nedlæggelse i 1907. I 1916 blev han valgt til Altinget og tilsluttede sig Uafhængige bønder, partiet gik kort efter sammen med Bondepartiet og dannede Fremskridtspartiet.

Han var næstformand for det samlede Alting 1920-23.

Kilde 
 Profil på Altingets hjemmeside 

Altingsmedlemmer
Undervisere fra Island
Landmænd fra Island
Call Me by Your Name

Call Me by Your Name er en romantisk dramafilm fra 2017, instrueret af Luca Guadagnino.

James Ivorys manuskript er baseret på André Acimans roman Call Me by Your Name fra 2007. Det er den tredje og sidste filmen i Guadagninos Desire-trilogi efter I Am Love (2009) og A Bigger Splash (2015). Filmen udspiller sig i det nordlige Italien i 1983 og handler om forholdet mellem Elio Perlman (Timothée Chalamet), en 17-åring som bor i Italien, og farens amerikanske assistent, Oliver (Armie Hammer). Michael Stuhlbarg, Amira Casar, Esther Garrel og Victoire Du Bois har andre roller.

Medvirkende 
 Armie Hammer som Oliver
 Timothée Chalamet som Elio Perlman
 Michael Stuhlbarg som herr Perlman
 Amira Casar som Annella Perlman
 Esther Garrel som Marzia
 Victoire Du Bois som Chiara
 Vanda Capriolo som Mafalda
 Antonio Rimoldi som Anchise
 Elena Bucci som Art Historian
 Marco Sgrosso som Nico
 André Aciman som Mounir
 Peter Spears som Isaac

Eksterne henvisninger 
 

Engelsksprogede film
Italiensksprogede film
Film baseret på bøger
Franske film fra 2017
Amerikanske film fra 2017
Fransksprogede film
Film fra Brasilien
Dramafilm fra Italien
Dramafilm fra USA
Dramafilm fra Frankrig
LGBT-relaterede film fra USA
Morten Mølholm Hansen

Morten Mølholm Hansen (født 13. december 1961) har siden 2015 været adm. direktør i Danmarks største idrætsorganisation, Danmarks Idrætsforbund (DIF), og generalsekretær i Danmarks Olympiske Komité.

Uddannelse 
Morten Mølholm har en uddannelse som cand.scient. pol. fra Institut for Statskundskab, Aarhus Universitet (1990) og har en tillægsuddannelse i journalistik fra Danmarks Journalisthøjskole (1989) og en masteruddannelse i corporate communication fra Copenhagen Business School (2008).

Karriere 
Forud for sin ansættelse som direktør i DIF har Morten Mølholm været ansat i Kulturministeriet og i DIF som bl.a. kommunikationschef og udviklingschef. Han har gennem årene været udpeget til en række tillidshverv, bl.a. som bestyrelsesmedlem i Anti Doping Danmark (1999-2005 samt 2011-2015), i Idrættens Analyseinstitut (2005-2012), i Fonden Aarhus som europæisk kulturby 2017 (2012-2018), EU’s ekspertgruppe vedr. tv-rettigheder og store sportsbegivenheder (2002-2005) og i kulturminister Jytte Hildens kulturpolitiske tænketank (1993-96). Han sidder i dag bl.a. i den internationale olympiske komite, IOCs, Communication Commission (2015-) og en række priskomiteer.

Han har gennem årene skrevet en række bøger, kronikker, debatindlæg og artikler om idrætslige og samfundsmæssige temaer, bl.a. om ændringer i befolkningens motionsvaner, udfordringer inden for børne- og ungdomsidrætten, den olympiske bevægelse og eliteidrætten samt samfundsmæssige problemstillinger som vilkår for frivillige, doping, seksuelle overgreb, integration, matchfixing og socialt udsatte.

Morten Mølholm var en del af den efterforskningsgruppe (2013-2015), der undersøgte omfanget og karakteren af doping i dansk cykelsport fra 1990’erne og frem til 2015. I DIF har han også arbejdet med at bekæmpe matchfixing og seksuelle overgreb inden for idrætten, lige som han arbejder for at give idrætstilbud til socialt udsatte, sindslidende og soldaterveteraner samt fremme ligestilling inden for idrætten. Han er medlem af The Gender Diversity Roundtable Denmark, et udvalg nedsat af FN og Boston Consulting Group (BCG) med det formål at dele erfaringer på tværs af erhvervslivet, uddannelsesinstitutioner og idrætten, som skal bidrage til at øge antallet af kvindelige ledere i Danmark.

Han har som direktør for DIF arbejdet med at skabe de økonomiske rammer for både Danmarks olympiske satsning ved OL i Tokyo og samarbejdet med DGI om 'Bevæg dig for livet', hvor det er målet, at 600.000 flere danskere skal dyrke idræt i løbet af de næste 10 år.

Udmærkelser 
Han blev i 2017 optaget i Kraks Blå Bog  og blev i 2018 Ridder af Dannebrog.

Privat 
Morten Mølholm er næstældste i en søskendeflok på fire, søn af overlæge Jens Erik Mølholm Hansen og statsaut. musikpædagog Lene Rosendal. Han er opvokset i Gentofte og har studeret i Aarhus, men bor i dag i Birkerød med sin hustru, psykolog Ditte Tang Johansen, og deres to døtre, Anna og Karoline. Han har spillet bordtennis på konkurrenceniveau og dyrker i dag fodbold, badminton og tennis på motionsniveau. Han er i sin fritid frivilligt bestyrelsesmedlem i Birkerød Tennisklub.

Kilder 

Personer i Kraks Blå Bog
Þorleifur Jónsson

Þorleifur Jónsson (født 21. august 1864 i Hornafjördur, død 18. juni 1956 smst.) var en islandsk politiker, der var formand for Fremskridtspartiet fra 1922 til 1928.

Þorleifur blev født på gården Hólar i Hornafjördur og boede der hele sit liv, bortset vinterhalvåret 1881-82, hvor han gik på realskolen i Möðruvellir skole. I de følgende år var han forkarl hos sin mor og vandrelærer om vinteren. Han overtog gården i 1890 og drev den indtil 1935

Fra 1890-1944 var han kommunebestyrer ("sognefoged") i Hornafjörður og fungerede ofte som afløser for sysselmanden i Austur-Skaftafellssýsla.

Han sad i Altinget for Austur-Skaftfellinga-kredsen 1908–1934. Først for Selvstændighedspartiet, dernæst for Bondepartiet, og da dette fusionerede med de Uafhængige bønder til Fremskridtpartiet gik han med ind i dette parti. I 1922 blev han formand for partiets altingsgruppe, hvilket på det tidspunkt også gjorde ham til leder af partiet.

Þorleifur var 1. næstformand for Altingets nedre del 1922–23, 1925, og 1927–29, samt næstformand for det samlede Alting 1930–33.

Familie 
Þorleifur var gift med Sigurborg Sigurðardóttir (30. maj 1866–31. juli), og de blev forældre til syv sønner og to døtre. Deres ældste søn var altingsmanden Þorbergur Þorleifsson.

Kilde 
 Profil på Altingets hjemmeside 

Altingsmedlemmer
Landmænd fra Island
Eysteinn Jónsson

Eysteinn Jónsson (født 13. november 1906, død 11. august 1993) var en islandsk politiker, der fra 1962-68 var formand for Fremskridtspartiet. 
Eystein regnes som en af Islands mest indflydelsesrige politikere i det 20. århundrede. Han begyndte sin politiske karriere kun 27 år gammel, da han blev valgt til Altinget i 1933, og året efter blev han finansminister som det yngste medlem af en islandsk regering nogensinde. Han sad i Altinget i over 40 år frem til 1974. Eystein befandt sig på partiets lighedsorientede venstrefløj og var en stærk tilhænger af andelsbevægelsen. 

Eystinn repræsenterede Suður-Múlasýsla frem til 1959, hvorefter han var tingmand for Austurland-kredsen. Han var kortvarigt sit partis grupperformand i 1934 og igen 1943-69. 

Han var minister 1934-1942 og 1947-1958, i hovedparten af årene som finansminister, og afsluttede sin politiske karriere med tre år som formand for det samlede Alting 1971-74.

Familie 
Eysteinn var søn af præsten Jón Finnsson og Sigríður Hansína Hansdóttir. Han var gift med Solveig Eyjólfsdóttir (født 2. november 1911, død 29. juni 1995). De fik fem sønner og en datter.

Eksterne henvisninger 
 profil på Altingets netsted 

Altingsmedlemmer
Ministre fra Island
Sigurður Kristinsson

Sigurður Kristinsson (født 2. juli 1880 i Öxnafellskoti i Eyjafjörður, død 14. november 1963 i Reykjavík) var en islandsk erhvervsmand og politiker, der indtog flere topposter i landets andelsbevægelse og kortvarigt var formand for Fremskridtspartiet. 

Han tog realeksamen fra Möðruvellir skole i 1901 og blev butiksbestyrer i Fáskrúðsfjörður 1902–1906. Derefter ansattes han i andelsselskabet Kaupfélags Eyfirðinga i Akureyri, hvor han arbejdede 1906–1923, fra 1. januar 1918 som direktør. Han avancerede derefter til administrerende direktør for andelsbevægelsens landsforbund Samband íslenskra samvinnufélaga (SÍS) 1923–1945. Fra 1948–1960 var han formand for SÍS.

Med sin markante position i andelsbevægelsen og omfattende ledererfaring var Sigurður et sikkert kort til at løse kortvarige ledelsesopgaver for Fremskridtspartiet, men han nærede intet ønske om at gå permanent ind i politik. Han var erhvervs- og trafikminister fra 20. april til 20. august 1931 og formand for Fremskridtspartiet 1933-34, som en overgangsfigur mellem den senere præsident Ásgeir Ásgeirsson og partiets stærke mand Jónas frá Hriflu. I 1932 blev han udpeget til et udvalg, der skulle afdække landbrugets økonomiske vilkår under verdenskrisen og fremsætte anbefalinger til hjælpeforanstaltninger for erhvervet.

Eksterne henvisninger 
 profil af Sigurður Kristinsson på Altingets netsted

Ministre fra Island
Politikere fra Island
Erhvervsfolk fra Island
The Post (film)

The Post er en amerikansk historisk dramafilm fra 2017, instrueret og produceret af Steven Spielberg. Manuskript blev skrevet af Liz Hannah og Josh Singer. Meryl Streep, Tom Hanks, Sarah Paulson, Bob Odenkirk, Tracy Letts, Bradley Whitford, Bruce Greenwood, Carrie Coon og Matthew Rhys spiller hovedrollerne.

Handling 
Filmen er baseret på den sande historie om offentliggørelsen af "The Pentagon Papers" i 1971, en dokumentsamling om den amerikanske rolle i Vietnamkrigen. Den amerikanske regering havde været bag en massiv dækoperation i tre årtier, som systematisk førte det amerikanske folk bag lyset. Filmen handler grundlæggende om Ben Bradlee (Hanks), redaktør af The Washington Post , og hans chef, avisudgiver Katharine Graham (Streep). Katharine skal træffe den vanskelige beslutning om at offentliggøre eller ej, og hun står over for pres fra alle sider. De skal risikere både karriere og fængsling for at offentliggøre statshemmeligheder.

Medvirkende 
 Meryl Streep som Kay Graham
 Tom Hanks som Ben Bradlee
 Sarah Paulson som Tony Bradlee
 Bob Odenkirk som Ben Bagdikian
 Tracy Letts som Fritz Beebe
 Bradley Whitford som Arthur Parsons
 Bruce Greenwood som Robert McNamara
 Carrie Coon som Meg Greenfield
 Matthew Rhys som Daniel Ellsberg
 Alison Brie som Lally Graham
 Jesse Plemons som Roger Clark
 David Cross som Howard Simons
 Zach Woods som Anthony Essaye
 Pat Healy som Phil Geyelin
 Michael Stuhlbarg som Abe Rosenthal
 Jessie Mueller som Judith Martin
 Stark Sands som Don Graham
 Neal Huff som Tommy Winship

Eksterne henvisninger 
 

Amerikanske film fra 2017
Dramafilm fra USA
Engelsksprogede film
Historiske film fra USA
Film instrueret af Steven Spielberg
Lady Bird (film)

Lady Bird er en amerikansk dramakomedie fra 2017, skrevet og instrueret af Greta Gerwig. Saoirse Ronan, Laurie Metcalf, Lucas Hedges, Timothée Chalamet, Tracy Letts, Beanie Feldstein, Stephen Henderson og Lois Smith spiller hovedrollerne. Filmen udspiller sig i Sacramento i Californien og er en opvækstskildring om den rebelske skoleelev "Lady Bird" (Ronan) og det turbulente forholdet til moren Marion (Metcalf).

Medvirkende 

 Saoirse Ronan som Christine "Lady Bird" McPherson
 Laurie Metcalf som Marion McPherson
 Tracy Letts som Larry McPherson
 Lucas Hedges som Danny O'Neill
 Timothée Chalamet som Kyle Scheible
 Beanie Feldstein som Julianne «Julie» Steffans
 Stephen Henderson som pater Leviatch
 Lois Smith som Sister Sarah Joan
 Laura Marano som Diana Greenway
 Jordan Rodrigues som Miguel McPherson
 John Karna som Greg Anrue
 Odeya Rush som Jenna Walton
 Jake McDorman som Mr. Bruno
 Kathryn Newton som Darlene
 Andy Buckley som onkel Matthew
 Danielle Macdonald som ung dame
 Kristen Cloke som Ms. Steffans

Eksterne henvisninger 
 

Amerikanske film fra 2017
Dramafilm fra USA
Engelsksprogede film
LGBT-relaterede film fra USA
Long Distance (Runrig-album)

Long Distance er et opsamlingsalbum fra den skotske keltiske rockband Runrig, med sange fra deres tidligere udgivelse. Det blev udgivet i 1996.

Spor 
 "(Stepping down the) Glory Road" - 3:25
 "Alba" ("Scotland") - 4:00
 "The Greatest Flame" - 4:25
 "Rocket to the Moon" - 4:45
 "Abhainn an t-Sluaigh" ("The Crowded River") - 5:20
 "Protect and Survive" - 3:37
 "Rhythm of My Heart" - 4:42
 "Hearthammer" - 3:59
 "An Ubhal as Àirde" (The Highest Apple) - 3:47
 "Wonderful" - 3:55
 "The Mighty Atlantic / Mara Theme" - 6:43
 "Flower of the West" - 6:44
 "Every River" - 4:03
 "Sìol Ghoraidh" ("The Genealogy of Goraidh") - 5:21
 "Hearts of Olden Glory" - 2:16
 "Skye" - 5:07
 "Loch Lomond" - 6:11

Bonus CD
 "Saints of the Soil" 5:03
 "Ravenscraig" - 4:33
 "Solus na Madainn" - 3:38
 "Chi Mi'n Geamhradh" - 4:18
 "The Apple Came Down" - 3:21
 "Chi Mi'n Tir" - 3:28
 "Ribhinn o" - 5:39

Runrig-album
Opsamlingsalbum fra 1996
Laurie Metcalf

Laura Elizabeth "Laurie" Metcalf (født 16. juni 1955 i Carbondale i Illinois) er en amerikansk skuespiller.

Metcalf er mest kendt for arbejdet på fjernsyn, men har også vundet priser for både film og teater. Hun blev blandt andet nomineret til Oscar for bedste kvindelige birolle for rolleskildringen i Lady Bird (2017).

Filmografi 
 1981 - Saturday Night Live
 1985 - Jakten på Susan
 1988-1997 - Roseanne
 1990 - En fremmed banker på
 1995 - Toy Story (stemme)
 1995 - Leaving Las Vegas
 1997 - Scream 2
 1999 - Toy Story 2 (stemme)
 2002 - Skatteplaneten (stemme)
 2006 - Desperate Housewives
 2006-2016 - The Big Bang Theory
 2007 - Min skøre familie Robinson
 2007 - Georgia Rule
 2017 - Lady Bird

Eksterne henvisninger 

 

Skuespillere fra USA
Emmy-vindere
Phantom Thread

Phantom Thread er en amerikansk dramafilm fra , skrevet og instrueret af Paul Thomas Anderson.

Filmen finder sted i London i 1950'erne, og man følger Reynolds Woodcock (Daniel Day-Lewis), en berømt modeskaber som bor med sin søster Cyril Woodcock (Lesley Manville). Han bliver forelsket i den unge servitrice Alma Elson (Vicky Krieps), og parrets forhold vakler mellem kærlighed og afstand, når de forsøger at leve med hinandens forskelle. Filmen var Daniel Day-Lewis' sidste filmrolle før han gik af på pension.

Medvirkende 
 Daniel Day-Lewis som Reynolds Woodcock
 Lesley Manville som Cyril Woodcock
 Vicky Krieps som Alma Elson
 Camilla Rutherford som Johanna
 Gina McKee som grevinne Henrietta Harding
 Brian Gleeson som Dr. Robert Hardy
 Harriet Sansom Harris som Barbara Rose
 Lujza Richter som prinsesse Mona Braganza
 Julia Davis som Lady Baltimore
 Nicholas Mander som Lord Baltimore
 Philip Franks som Peter Martin
 Phyllis MacMahon som Tippy
 Silas Carson som Rubio Gurrerro
 Richard Graham som George Riley
 Martin Dew som John Evans
 Ian Harrod som "The Registrar"
 Jane Perry som Mrs. Vaughan

Kilder

Eksterne henvisninger 
 

Amerikanske film fra 2017
Dramafilm
Engelsksprogede film
Romantiske film
I, Tonya

I, Tonya er en amerikansk biografisk sort komedie fra 2017, instrueret af Craig Gillespie. Manuskriptet er skrevet af Steven Rogers. Filmen handler om kunstskøjteløber Tonya Hardings liv og angrebet på Hardings rival Nancy Kerrigan. I, Tonya bruger mokumentar-lignende interviews og direkte henvendelser til publikum for at fortælle historien. Margot Robbie spiller titelrollen som Harding, mens Sebastian Stan spiller Hardings mand Jeff Gillooly. Allison Janney spiller LaVona Fay Golden, Hardings mor. Julianne Nicholson, Caitlin Carver og Bobby Cannavale har andre roller.

Medvirkende 
 Margot Robbie som Tonya Harding
 Sebastian Stan som Jeff Gillooly, Hardings mand.
 Allison Janney som LaVona Fay Golden, Hardings mor.
 Julianne Nicholson som Diane Rawlinson, Hardings træner.
 Caitlin Carver som Nancy Kerrigan, Hardings konkurrent.
 Bojana Novakovic som Dody Teachman, Hardings træner.
 Paul Walter Hauser som Shawn Eckhardt, Gilloolys kamerat.
 Mckenna Grace spiller Tonya som ung.
 Bobby Cannavale som en TV-producent
 Dan Triandiflou som Bob Rawlinson

Eksterne henvisninger 
 

Amerikanske film fra 2017
Dramafilm
Engelsksprogede film
Biografiske film fra USA
Jón Sigurðsson (født 1946)

Jón Sigurðsson (født 23. august 1946 på Kjalarnesi i Kollafjörður, død 10. september 2021) var en islandsk underviser, nationalbankdirektør og politiker. Han var formand for Fremskridtspartiet og industri- og erhvervsminister 2006-07.

Jón blev udpeget til erhvervsminister i juni 2006 og i august valgt til formand for partiet i kølvandet på Halldór Ásgrímssons pludselige afgang som statsminister og udtræden af politik efter partiets dårlige kommunalvalg, men frasagde sig begge poster 23. maj 2007 efter Fremskridtspartiets nederlag ved valget 12. maj 2007, hvor han ikke selv formåede at vinde en plads i Altinget. 

Han blev handelsstudent fra Verslunarskóli Íslands og tog en bachelorgrad i historie og islandsk fra Islands Universitet i 1969, hvorefter han havde forskellige undervisningsjob, primært i gymnasieskolen.

I slutningen af firserne drog Jón til Californien, hvor han studerede uddannelsesvidenskab ved Columbia Pacific University og i 1988 fik en MA og 1990 en ph.d. i faget. Dernæst tog han en MBA i mikroøkonomi fra National University i San Diego i 1993.

Herefter vendte han hjem til Island, hvor han underviste på flere universiteter og blev rektor for Samvinnuskólinn á Bifröst. Jón har desuden siddet i bestyrelsen for en flere virksomheder, været medlem af en række udvalg vedrørende uddannelse og økonomi, samt skrevet flere bøger. Han var chef for Islands nationalbank Seðlabanki Íslands i årene 2003-06.

Familie 
Han er søn af højesteretsdommer Sigurður Ellert Ólason (født 19. januar 1907, død 18. januar 1988) og lærer og bibliotekar Unnur Kolbeinsdóttir (født 27. juli 1922).

Referencer

Eksterne henvisninger 
Officiel biografi af Jón Sigurðsson på Altingets netsted

Politikere fra Island
Undervisere fra Island
Rektorer
Ministre fra Island
Roberta Reichhardt

Roberta Hilarius Reichhardt (født 17. september 1996) er dansk skuespillerinde, som især er kendt for TV 2 Zulu-serien SJIT Happens. 

Roberta Reichhardt er datter af skuespiller og teaterchef Peter Reichhardt og dramatiker Line Knutzon. 

Reichhardt har også spillet mindre roller i film som Flaskepost fra P og En to tre nu samt en større birolle i filmen Comeback.

Hun spiller stuepigen Fie i julekalenderen Julehjertets hemmelighed.

Referencer

Eksterne henvisninger 
 

Skuespillere fra Danmark